**Tallinna Tööstushariduskeskuse (TTHK) täienduskoolituste kvaliteedi tagamise alused**

Täienduskoolituse kvaliteedi tagamise alused sätestab TTHK täienduskoolituse õppekavade, koolitajate ja õppekeskkonna kvaliteedi tagamise ja täienduskoolituse kohta tagasiside kogumise korra.

TTHK lähtub täienduskoolituse korraldamisel TTHK täienduskoolituste õppekorraldusest ja järgmistest õigusaktidest:

„Täiskasvanute koolituse seadus“ (01.07.2015);

„Täienduskoolituse standard“ (01.07.2015);

„Kutseõppeasutuses täiendusõppe korraldamise tingimused ja kord“ (23.09.2013);
„Riigihangete seadus“ (15.03.2019).

**1.Täienduskoolituse õppekavade kvaliteedi tagamine:**

1.1 TTHK täienduskoolituse õppekavad koostatakse tuginedes õpetatavate erialade riiklikult kinnitatud õppekavadele ja vastavalt täienduskoolituse standardis ning haridus-ja teadusministeeriumi määruses „Kutseõppeasutuses täiendusõppe korraldamise tingimused ja kord“ esitatud nõuetele.

1.2 Õppekava lähtub sihtgrupi vajadusest;

1.2.1 Täienduskoolituse õpiväljundipõhine õppekava sisaldab:

1.2.2 õppekava nimetus ja õppekavarühm (ISCED-F 2013);

1.2.3 õppekava koostamise alus;

1.2.4 õppekava kogumaht ja struktuur, sealhulgas teoreetiliste ja praktiliste tundide maht akadeemilistes tundides (üks akadeemiline tund vastab 45 minutile);

1.2.5 kasutatava õppekeskkonna kirjeldus;

1.2.6 sihtgrupp ja õppe alustamise nõuded;

1.2.7 õppe eesmärk;

1.2.8 õpiväljundid (sõnastatud nii, et nende alusel on võimalik hinnata õppekava läbinu teadmisi ja oskusi);

1.2.9 õppe sisu, teemad ja alateemad;

1.2.10 nõuded õppe lõpetamiseks, hindamismeetodid ja kriteeriumid;

1.2.11 koolitaja kompetentsust tõendava kvalifikatsiooni või õpi- või töökogemuse kirjeldus;

1.2.12 õppekava koostaja.

**2. Täiskasvanute koolitajate kvaliteedi tagamine:**

2.1 Täienduskoolitusi viivad läbi vastava erialase hariduse ja erialase töökogemusega koolitajad/kutseõpetajad, kellel on täiskasvanute koolitamis kogemus ja/või andragoogi kutsetunnistus.

* 1. täienduskoolituste läbiviivate kutseõpetajate kvalifikatsioon (Kutsestandardid 17.04.2019 – 16.04.2024):
	2. Üldjuhul on EKR 5. taseme kutseõpetajal keskharidus või keskeriharidus või kutsekeskharidus või kutseeriharidus. Tal on erialane töökogemus õpetatavas valdkonnas või ta omab kehtivat kutsetunnistust õpetatavas valdkonnas.
	3. Üldjuhul on EKR 6. taseme kutseõpetajal kõrgharidus õpetatavas valdkonnas või kõrgharidus ja erialane töökogemus õpetatavas valdkonnas. Kutseõpetaja, tase 6 on pedagoogilise ettevalmistusega, mis on saadud tasemeõppes või täienduskoolitusel.
	4. Üldjuhul on EKR 7. taseme kutseõpetajal kõrgharidus õpetatavas valdkonnas, magistrikraad ja erialane töökogemus õpetatavas valdkonnas. Kui õpetataval erialal puudub kõrghariduse saamise võimalus, asendab seda kõrgharidus muus valdkonnas, kehtiv kutsetunnistus õpetatavas valdkonnas ja pikaajaline töökogemus kutseõpetajana.
	Kutseõpetaja, tase 7 on pedagoogilise ettevalmistusega, mis on saadud tasemeõppes või täienduskoolitusel.
	5. Kutseõpetaja kutset läbiv kompetents - tegevusnäitajad:
	2.6.1 Juhindub oma töös õpetaja kutse-eetikast; toetab oma tegevuse kaudu kutse-eetika ja õpetaja ameti laiemat teadvustamist ning väärtustamist ühiskonnas; järgib ühiskonna väärtusi ja norme erinevates keskkondades, kujundades oma eeskujuga õppijate väärtusi.
	2.6.2 Kasutab oma töös korrektset õpetamiskeelt kõnes ja kirjas ning väljendab ennast arusaadavalt; kasutab ühte võõrkeelt tasemel B2; valdab eesti keelt vastavalt keeleseaduse nõuetele.
	2.6.3 Märkab, tunnustab, innustab õppijat, lapsevanemat või kolleegi; motiveerib ja innustab teisi.
	2.6.4 Hindab end ennast juhtiva õppijana, määratledes enda õpistrateegiaid, õpiprotsessi, -vajadusi ja -võimalusi ning enda tugevaid ja nõrku külgi elukestva õppijana; arendab ennast eesmärgipäraselt.
	2.6.5 Suheldes näitab üles austust ja hoolivust; seab inimesed esikohale, töötab tõhusalt üksikisikutega ja meeskonnas; aktsepteerib inimeste erinevusi ning arvestab neid koostöö tegemisel, väärtustab koostööd kui lisaväärtuse tootjat.
	2.6.6 Loob positiivse suhtluskeskkonna ja käitub vastavalt headele suhtlemistavadele; suhtleb edukalt erinevate tasandite ja sihtgruppide inimestega, loob koostööks vajalikke suhtevõrgustikke; kujundab õppijate kommunikatsiooni-/ suhtlemisoskusi; analüüsib ja arendab oma suhtlemisoskusi, teeb konstruktiivset kriitikat ja on sellele avatud.
	2.6.7 Vahendab oma töös eesti ja euroopa kultuuripärandit ja -saavutusi, arvestades erinevate regioonide kultuurilist ja keelelist mitmekesisust ja vajadust seda säilitada ning loomingulise eneseväljendamise olulisust igapäevaelus.
	2.6.8 Tegutseb teadliku ja vastutustundliku kodanikuna, toetades ühiskonna demokraatlikku arengut.
	2.6.9 Tunneb oma tugevaid ja nõrku külgi ning teostab ennast neid arvestades; töötab oma võimete kohaselt.
	2.6.10 Järgib säästva arengu põhimõtteid ja käitub keskkonnasäästlikult; vahendab jätkusuutlikkuse ja keskkonnateadlikkuse põhimõtteid.
	2.6.11 Kasutab oma töös matemaatilisi termineid, mõisteid, mõttemudeleid, sh loogikat ja ruumilist mõtlemist ning esitusviise, sh graafikuid, valemeid, skeeme; kasutab õppe-eesmärkide saavutamiseks sobivaid tehnoloogiaid ja tehnoloogilisi vahendeid.
	2.6.12 On orienteeritud tulemustele ja isiklike tööeesmärkide saavutamisele; otsib võimalusi enesearendamiseks ja karjääris edasiliikumiseks; märkab probleeme ja neis peituvaid võimalusi; reageerib paindlikult muutustele ja võtab arukaid riske; kasutab ära arengu- ja koolitusvõimalused.
	2.6.13 Kasutab sobivaid IKT- vahendeid ja võimalusi, kujundades õpikeskkonda ja viies läbi õpitegevusi; kasutab e-õppeks sobivaid keskkondi ja õppemeetodeid; kasutab kaasaegseid IKT-põhiseid suhtlusvahendeid; hindab ja arendab oma haridustehnoloogilisi pädevusi vastavalt organisatsiooni International Society for Technology in Education (ISTE) õpetajate haridustehnoloogilistele pädevustele (http://www.e-ope.ee/images/50001035/ISTE%20NETS.T.pdf).
	2.6.14 Järgib kutseharidust ja õpetatavat eriala reguleerivaid õigusakte.

**3. Õpikeskkonna kvaliteedi tagamine:**

3.1 Täienduskoolitus toimub TTHK ruumides. Teooriaõpe toimub täiskasvanuõppele sobivalt sisustatud ja esitlustehnikaga varustatud klassides. Praktiline õpe toimub vastava tehnika ja kaasaegsete seadmetega varustatud õppetöökodades.

3.2 TTHK-s hinnati taaskord põhjalikult töökeskkondade võimalikke riske, koostati analüüs ning uuendati ohutusjuhendit - õpikeskkond vastab töötervishoiu ja tööohutuse seaduses sätestatud töötervishoiu ja –ohutuse nõuetele, mida jälgivad töökeskkonnaspetsialist ja -volinik regulaarsete sisekontrollide raames.

3.3 Täienduskoolitusel osalejatele viiakse läbi praktikale eelnev tööohutuse alane juhendamine.

**4. Täienduskoolituse tagasiside kogumise kord ja kvaliteedi tagamine:**

4.1 Iga kursuse lõpus täidavad osalejad koolituse tagasisidelehe, mis täidetakse paberkandjal.

4.2 Tagasisides on võimalik hinnata 10-pallisel skaalal koolituse üldise korralduse, õppe sisukuse, õppekava ning koolitajate kohta nimeliselt.

4.3 Koolitajate, koolituse ja õpikeskkonna kvaliteeti hinnatakse nii vahetus suhtlemise käigus koolituse toimumise ajal kui tagasiside ankeetide tulemuste põhjal.

4.4 Tagasiside tulemusi analüüsitakse koos koolitajate ja õppekava koostajatega ning tulemuste põhjal tehakse parendused ja muudatused edaspidistes koolitustegevustes.